Η **Μαρία Κορινθίου** (Αθήνα, 30 Δεκεμβρίου 1979) είναι Ελληνίδα ηθοποιός, συγγραφέας και συνιδιοκτήτρια εταιρίας παραγωγής.

Πρώτα Χρόνια
------------

Γεννήθηκε στις 30 Δεκεμβρίου 1979 στην Αθήνα και μεγάλωσε στη περιοχή του Παλαιού Ψυχικού. Έχει καταγωγή από την Τήνο και τη Μικρά Ασία, καθώς και ρίζες από τη Βενετία. Σε ηλικία 18 ετών, εγκαταστάθηκε στις ΗΠΑ όπου σπούδασε αρχικά TV Broadcasting στο College of Communication στη Μασαχουσέτη και έπειτα υποκριτική & φωνητική στο The Acting Studio της Νέας Υόρκης. Όσο ήταν στην Αμερική, έπαιξε σε μια διαφήμιση για εταιρία αυτοκινήτων. 

Το 2004, επέστρεψε στην Ελλάδα και ξεκίνησε να παρουσιάζει τη ραδιοφωνική εκπομπή Breakfast στα FM, με τον Μιχάλη Τσαουσόπουλο.

Καριέρα
-------

### Τηλεόραση

Το τηλεοπτικό της ντεμπούτο ως ηθοποιός, έγινε το 2006, μέσα από τη δραματική σειρά του Μανούσου Μανουσάκη, «Κρυφά μονοπάτια». Ακολούθησε ένα μικρό πέρασμα από την κωμική σειρά «Ήρθε κι έδεσε» την ίδια χρονιά, ενώ τη σεζόν 2006-2007 συμμετείχε σε κάποια επεισόδια της σειράς «Singles 2». Ο πρώτος της πρωταγωνιστικός ρόλος ήρθε τη σεζόν 2007-2008 στη δραματική σειρά «Ο Γητευτής» στον ANT1. Εκεί υποδύθηκε την Χρυσάνθη ενώ συμπρωταγωνίστησε μαζί με τον Αλέξανδρο Σταύρου, τον Ιωσήφ Μαρινάκη και την Μπέτυ Λιβανού.

Το 2008, ακολούθησαν τρεις ακόμη τηλεοπτικές συμμετοχές. Αρχικά πρωταγωνίστησε μαζί με τον Φίλιππο Σοφιανό σε μία ιστορία της σειράς «Αληθινοί Έρωτες», έπαιξε σε ένα επεισόδιο της κωμικής σειράς «Coupling», ενώ έκανε μία guest εμφάνιση στη σειρά της Μυρτώς Κοντοβά «Υπέροχα πλάσματα» υποδυόμενη τον εαυτό της. Το καλοκαίρι του ίδιου έτους εμφανίστηκε στη σκηνή των Mad Video Music Awards με τους Goin' Through και τον Θανάση Τσαλταμπάση, ερμηνεύοντας το τραγούδι "301 και σήμερα", ως η πρωταγωνίστρια της ταινίας Ι-4: Λούφα και απαλλαγή. Την περίοδο 2010-2011 έλαβε μέρος στο φιλανθρωπικό show τραγουδιού του Mega Channel «Just the 2 Of Us» καταλαμβάνοντας την 12η θέση.

Μετά από τηλεοπτική αποχή πέντε ετών, επέστρεψε τηλεοπτικά το 2013 κάνοντας μία guest εμφάνιση στο τελευταίο επεισόδιο της σειράς «Πίσω στο Σπίτι». Ακολούθησε η συμμετοχή σε μία ιστορία της σειράς «Στο ράφι» την ίδια χρονιά. Τη σεζόν 2014 σειρά Τρίχες στο ANT1 Τη σεζόν 2014-2015 είχε ένα από τους πρωταγωνιστικούς ρόλους στην καθημερινή σειρά «Όρκος Σιωπής» στο Star Channel. Μετά την πρόωρη ολοκλήρωση της σειράς τον Ιανουάριο του 2015, εντάχθηκε στο πρωταγωνιστικό καστ της καθημερινής σειράς του ANT1 «Ρουά Ματ» στο ρόλο της Μαρίας Νεοκλέους για δύο τηλεοπτικές σεζόν. Το 2016, εμφανίστηκε στο MadWalk - The Fashion Music Project όπου μαζί με τη Josephine και την Έλενα Τσαγκρινού ερμήνευσαν το τραγούδι της Μέγκαν Τρέινορ, "All About That Bass". Το 2017, παρουσίασε μαζί με τον Τζόρτζιο Σπανάκης, την ολιγόλεπτη εκπομπή μαγειρικής "Saltsa Mia" που ήταν και η τελευταία ψυχαγωγική εκπομπή του Mega Channel πριν το κλείσιμο του σταθμού. Την ίδια χρονιά συμμετείχε σε πέντε επεισόδια της κωμικής σειράς «Κάτι χωρισμένα παλικάρια». Το 2018, συμμετείχε στο ελληνικό φιλανθρωπικό show χορού του ANT1, «Dancing with the Stars» με παρτενέρ τον Ηλία Μπούτση, κατακτώντας την 8η θέση. Τη σεζόν 2021 σειρά Το καφέ της Χαράς στο ANT1 και τη σεζόν 2022 στο The masked Singer στο ΣΚΑΙ Τη σεζόν 2022-23 συμμετέχει στην εκπομπή "Το Πρωινό" του ΑΝΤ1, ως συμπαρουσιάστρια του Γιώργου Λιάγκα.

### Θέατρο

Η πρώτη της γνωστή εμφάνιση στο θέατρο, έγινε τη σεζόν 2009-2010 με την παράσταση "Φόνος Μετά Μουσικής" στο Θέατρο Αθηναΐς. Ακολούθησαν οι παραστάσεις "Η Παναγία των Παρισίων" (2011-2012, Θέατρο Ορφέας), "50 χρόνια έρωτας" (2012-2013, Doors), "Άνω Κάτω" (2014-2015, Θέατρο Βεάκη), "Μια Πεντάμορφη... Τέρας" (2015-2016, Θέατρο Αθηνά), "Άντρες έτοιμοι για όλα" (2015-2016, Θέατρο Λαμπέτη), "Ένα εξοχικό παρακαλώ" (καλοκαίρι 2016, Θέατρο Αθηνά), "Πετάει Πετάει" (2016-2017, Θέατρο Χυτήριο), "Γοργόνες και Μάγκες" (2017-2018, Θέατρο Broadway) για την οποία ερμηνεία της, έλαβε βραβείο, "Η νεράιδα και το παλικάρι" (2018-2019, Θέατρο Broadway & περιοδεία) και "Jordan" (2019-2020, Θέατρο Alhambra).

### Κινηματογράφος

Έκανε το κινηματογραφικό της ντεμπούτο το 2008. Τότε πρωταγωνίστησε στο ερωτικό θρίλερ «Deep end» μαζί τον Αλέκο Συσσοβίτη, την Ναταλία Λιονάκη και τον Κώστα Σόμμερ. Στην ταινία εκτός από τον πρωταγωνιστικό ρόλο της Ινούς, ερμήνευσε και το κομμάτι των τίτλων Ready for Love. 

Την ίδια χρόνια ακολούθησε η κωμωδία «Λουφά και απαλλαγή I4» και πάλι με πρωταγωνιστικό ρόλο. Το 2010, συμμετείχε στην ταινία ντοκιμαντέρ «Το σινεμά γυμνό». Το 2011, υποδύθηκε την Έλενα στην κωμωδία «Μια φορά και ένα... μωρό», ενώ το 2013 έλαβε μέρος στην αμερικανική παραγωγή «Santorini Blue». 

Το 2020, πρόκειται να παίξει στην ταινία «The Greek Job».

Άλλες ασχολίες
--------------

### Maria Korinthiou Collection

Το 2018, ξεκίνησε τη δική της σειρά γυναικείων ρούχων, με την επωνυμία "Maria Korinthiou Collection" σε συνεργασία με την εταιρία "Parizianista". 

### Συγγραφή

Το 2019, εκδόθηκε το πρώτο της παιδικό βιβλίο, με τίτλο "Η Παραμυθοποιός". Στην εικονογράφηση του συμμετείχε και η κόρη της, Ισμήνη Αϊβάζη.

### AIKOR Productions

Μαζί με τον σύζυγο της, Γιάννη Αϊβάζη έχει ιδρύσει εταιρία παραγωγής, η οποία δραστηριοποιείται στο χώρο του θεάτρου, του κινηματογράφου και εκδίδει περιοδικά.

Προσωπική ζωή
-------------

### Οικογένεια

Τον Ιανουάριο του 2008, ξεκίνησε τη σχέση της με τον ηθοποιό Γιάννη Αϊβάζη και λίγους μήνες αργότερα, στις 18 Νοεμβρίου 2008, γεννήθηκε η κόρη τους, Ισμήνη. Το ζευγάρι παντρεύτηκε στις 15 Σεπτεμβρίου 2010 στην Ανάβυσσο. 

Έχει δύο αδελφούς, τον Αντώνη (γενν. 1975) και τον Γιάννη (γενν. 1985).

Παραπομπές
----------

1. ↑  «Μαρία Κορινθίου: Ποια ήταν η πρώτη δουλειά που έκανε στην Αθήνα;». *gossip-tv.gr*. 2013-01-14.. Ανακτήθηκε στις 2013-01-14.
2. ↑  «Μαρία Κορινθίου: Με ποιον ηθοποιό έδωσε το πιο… αμήχανο φιλί;». *fthis.gr*. 2019-04-06.. Ανακτήθηκε στις 2019-04-06.
3. ↑  «Είπε αντίο η Κορινθίου στο Just the 2 of us». *protothema.gr*. 2010-10-25.. Ανακτήθηκε στις 2010-10-25.
4. ↑  «"Πίσω στο σπίτι" με Κορινθίου». *enikos.gr*. 2013-06-05.. Ανακτήθηκε στις 2013-06-05.
5. ↑  «Δείτε το τρέιλερ με την Μαρία Κορινθίου…στο "ράφι"». *bizznews.gr*. 2013-08-25.. Ανακτήθηκε στις 2013-08-25.
6. ↑  «Η Μαρία Κορινθίου μιλάει για το ρόλο της στη νέα σειρά «Όρκος σιωπής»». *entertv.gr*. 2014-10-08.. Ανακτήθηκε στις 2014-10-08.
7. ↑  «Η Μαρία Κορινθίου στο ΡΟΥΑ ΜΑΤ!». *ant1.com.cy*. 2015-04-28.. Ανακτήθηκε στις 2015-04-28. [*νεκρός σύνδεσμος*]
8. ↑  «Mega εξελίξεις: Έρχεται νέα καθημερινή εκπομπή - Ποια θα είναι η παρουσιάστρια;». *topontiki.gr*. 2017-06-09.. Ανακτήθηκε στις 2017-06-09.
9. ↑  «Live 11: Dancing with the stars: Αποχώρησε η Μαρία Κορινθίου [βίντεο»]. *iefimerida.gr*. 2018-04-14.. Ανακτήθηκε στις 2018-04-14.
10. ↑  «Η Μαρία Κορινθίου επιβεβαίωσε την επιστροφή της στην τηλεόραση - Η ατάκα όλο νόημα για το Πρωινό». *in.gr*. 8 Οκτωβρίου 2022. Ανακτήθηκε στις 8 Οκτωβρίου 2022.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Κινηματογράφος
 |

 |